**វ៉ាក់សាំង COVID-19៖ សំណួរទូទៅ និងកង្វល់**

តើវ៉ាក់សាំង COVID-19 ប្រភេទអ្វី និងតើវាមានប្រសិទ្ធិភាព យ៉ាងណា?

នៅឥឡូវនេះ មានវ៉ាក់សាំងបីមុខ មកពីក្រុមហ៊ុន Pfizer, Moderna, និង Johnson & Johnson។ មួយមុខដែលមានសំរាប់អ្នក អាស្រ័យលើការផ្គត់ផ្គង់ទូទៅ និងកន្លែងចាក់វ៉ាក់សាំង។ វ៉ាក់សាំង Pfizer និង Moderna មានប្រសិទ្ធិភាពដូចគ្នា។ វាមានវីរុសបន្ដិចបន្ដួច ប៉ុន្ដែមិនមែនទាំងស្រុងទេ។ ការទទួល វ៉ាក់សាំង បង្ហាត់ខ្លួនរបស់អ្នក ឲ្យស្គាល់វីរុស និងសំឡាប់វា។ វ៉ាក់សាំង Pfizer និង Moderna ទាំងពីរ មុខ ត្រូវការពីរដូស្ស។

រីឯវ៉ាក់សាំង Johnson & Johnson គឺខុសពីគេ។ វាប្រើវីរុសផ្ដាសាយទូទៅដែលងាប់ ដើម្បីយកមួយ ដុំតូចនៃវីរុស COVID-19 ចូលទៅក្នុងខ្លួនរបស់អ្នក។ វាត្រូវការតែមួយដូស្សប៉ុណ្ណោះ។ វ៉ាក់សាំង Johnson & Johnson មិនការពារបានល្អ ប្រឆាំងនឹងករណី់​ COVID-19 ធុនស្រាលទេ ប៉ុន្ដែវា ការពារបានល្អ ប្រឆាំងនឹងជំងឺធ្ងន់ធ្ងរ។

តើឥទ្ធិពលរាយរងនៃវ៉ាក់សាំង COVID-19 មានអ្វីខ្លះ?

វាអាចនឹងឈឺនៅនឹងកន្លែង ដែលអ្នកបានចាក់ឆ្នាំ។ អ្នកក៏អាចនឹងអស់កំឡាំង មានគ្រុន និងមាន ឈឺក្បាល ឬខ្លួន។ ឥទ្ធិពលរាយរងទាំងនេះ គឺល្អទេតើ! វាមានន័យថា ខ្លួនរបស់អ្នកកំពុងតែស៊ាំ រោគ។ ដ៏កម្រមានណាស់ ដែលមនុស្សមានប្រតិកម្ម ចំពោះវ៉ាក់សាំង ភ្លាមៗបន្ទាប់ពីទទួលវា។ ដោយហេតុនោះ បានជាអ្នកជំងឺត្រូវតែរង់ចាំ 15-30 នាទី បន្ទាប់ពីទទួលវ៉ាក់សាំងរួច។

តើវ៉ាក់សាំងបានរួចរាល់យ៉ាងរហ័ស អាចមានសុវត្ថិភាពយ៉ាងណា?

សំរាប់មូលហេតុធំៗបីយ៉ាង។ ទីមួយ ពីព្រោះអ្នកវិទ្យាសាស្រ្ដ បានសិក្សាកូរ៉ុណាវីរុស ជាច្រើនឆ្នាំមក ហើយ។ ទីពីរ ពីព្រោះតែភាពធ្ងន់ធ្ងរ នៃជំងឺរាតត្បាត អ្នកវិទ្យាសាស្រ្ដនៅសព្វទាំងពិភពលោក បានធ្វើការ ជាមួយគ្នា ដើម្បីរកវ៉ាក់សាំង។ ហើយទីបី សហរដ្ឋអាមេរិក បានបង់ប្រាក់ឲ្យក្រុមហ៊ុនឱសថជាង $12 ពាន់លាន។ ការនេះបានបង់ឲ្យសំរាប់គ្រប់ជំហានទាំងអស់ ដើម្បីផលិតឱសថថ្មី។

តើវ៉ាក់សាំងមានអ្វីនៅក្នុងវា ដើម្បីតាមដាន ឬត្រួតត្រាមនុស្សឬទេ?

វ៉ាក់សាំងមិននៅក្នុងខ្លួនរបស់អ្នកទេ ដូច្នេះហើយឥតមានអ្វីនៅក្នុងវា ដែលអាចតាមដាន ឬត្រួតត្រាអ្នក ឡើយ។ ការទទួលវ៉ាក់សាំង បង្ហាត់ខ្លួនរបស់អ្នក ឲ្យស្គាល់វីរុស និងសំឡាប់វា។ នៅក្នុង ដំណើរការនោះ អ្វីៗចេញពីវ៉ាក់សាំង គឺត្រូវបានបំផ្លាញ។ ដើម្បីរក្សាប្រជាជនឲ្យមានសុខភាពល្អ រដ្ឋម៉ាស្សាជូសេត្ដ តាម ដានគ្រប់ៗគ្នាដែលទទួលវ៉ាក់សាំង។ តាមច្បាប់ មានតែអ្នកផ្ដល់ការថែទាំ​សុខភាព និងមន្រ្ដីសុខភាព ប៉ុណ្ណោះ ដែលអាចឃើញការនេះ។

ខ្ញុំមិនទុកចិត្ដរដ្ឋាភិបាល ឲ្យព័ត៌មានសុខភាពមកខ្ញុំឡើយ។

ពិគ្រោះជាមួយអ្នកផ្ដល់ការថែទាំសុខភាពរបស់អ្នក អំពីកង្វល់របស់អ្នក និងសួរគេ សំរាប់ប្រភព ផ្សេងទៀតដែលទុកចិត្ដ។ សង្គមព័ត៌មាន គឺមិនមែនជាកន្លែងល្អ ដើម្បីទទួលព័ត៌មានឡើយ។

បើសិនខ្ញុំទទួលវ៉ាក់សាំង តើខ្ញុំនឹងជាផ្នែកនៃការពិសោធន៍មួយ ដោយគ្មានការយល់ព្រមពីខ្ញុំឬទេ?

ទេ។ តាមច្បាប់ គ្មាននរណាម្នាក់អាចធ្វើការស្រាវជ្រាវ លើរូបអ្នកបានឡើយ លុះត្រាតែគេប្រាប់អ្នក ពីអ្វីៗដែលគេកំពុងធ្វើ ហើយអ្នកក៏ចុះហត្ថលេខាលើទំរង់មួយ ដែលថ្លែងអ្នកយល់ព្រមឲ្យបាន​នៅ​ក្នុងការពិសោធន៍។

**តើការទទួលវ៉ាក់សាំង COVID-19 អាចប៉ះពាល់លើស្ថានភាពអន្ដោប្រវេសន៍របស់ខ្ញុំ ក្នុងរបៀប ណាមួយឬទេ?**

គ្រប់ៗគ្នាគួរតែទទួលវ៉ាក់សាំង រួមទាំងជនអន្ដោប្រវេសន៍ ទោះបើស្ថានភាពរបស់គេ ជាយ៉ាងណា ក៏ដោយ។ ការទទួលវ៉ាក់សាំង នឹងមិនប៉ះពាល់អ្វីសោះ ជាមួយនឹងអន្ដោប្រវេសន៍ឡើយ។ អ្នកនឹង មិនបានចាត់ទុកជាបន្ទុកសាធារណៈ ពីព្រោះតែវាឡើយ។ ច្បាប់ចែងថាអ្នកផ្ដល់ការថែទាំ​សុខ​ភាព ត្រូវតែរក្សាព័ត៌មានរបស់អ្នកជំងឺទុកជាសំងាត់។

**ខ្ញុំមិនត្រូវការវ៉ាក់សាំងទេ ពីព្រោះសំរាប់ភាគច្រើន នៃមនុស្សក្មេង/មនុស្សមានសុខភាពល្អ COVID-19 គឺមិនធ្ងន់ធ្ងរទេ។**

មនុស្សក្មេង/មនុស្សមានសុខភាពល្អ មួយចំនួនឈឺថ្កាត់ធ្ងន់ធ្ងរណាស់ ជាមួយនឹង COVID-19 ហើយ ក៏ស្លាប់ដោយសារវាផង។ អ្នកផ្សេងៗ​ មិនដឹងថាគេមានវាទេ។ មនុស្សទាំងនេះ គឺជាអ្នក​ដែលចំឡងជំងឺ COVID-19 ជាទីបំផុត។ អ្នកវិទ្យាសាស្រ្ដគិតថា ករណីជាច្រើនត្រូវបានរក​ឃើញ ពីជនណាម្នាក់ដែល ពុំមានរោគសញ្ញា។ ដូច្នេះហើយ សូម្បីតែបើអ្នកជាមនុស្សក្មេង និង/ឬ មាន សុខភាពល្អក៏ដោយ ការ ទទួលវ៉ាក់សាំងគឺជាសារៈសំខាន់។ វានឹងរក្សាវីរុស ពីការធ្វើឲ្យ​មនុស្សផ្សេងៗឈឺថ្កាត់ ជាពិសេស មនុស្សចាស់ៗ និងអ្នកដែលមានលក្ខណៈសុខភាពខ្លះ។

**ខ្ញុំមិនត្រូវការវ៉ាក់សាំងទេ។ សហគមន៍របស់ខ្ញុំ គឺខ្លាំងក្លារួចហើយ ឬខ្ញុំប្រើថ្នាំធម្មជាតិ។**

វាជាការអស្ចារ្យ ដែលអ្នកមានសុខភាពល្អហើយនោះ។ ប៉ុន្ដែ COVID-19 គឺជាវីរុសថ្មី ដែលខ្លួន របស់អ្នក មិនទាន់បានជួបពីមុនឡើយ។ ការទទួលវ៉ាក់សាំង នឹងបង្ហាត់ខ្លួនរបស់អ្នក ឲ្យស្គាល់ និងសំឡាប់វីរុស។

**តើវ៉ាក់សាំងនៅក្នុងខ្លួនរបស់ខ្ញុំឬទេ?**

ទេ។ ការទទួលវ៉ាក់សាំង បង្ហាត់ខ្លួនរបស់អ្នក ឲ្យស្គាល់វីរុស និងសំឡាប់វា។ នៅក្នុងដំណើរការ នោះអ្វីៗចេញពីវ៉ាក់សាំង គឺត្រូវបានបំផ្លាញ។

**តើការស៊ាំរោគ នឹងឋិតថេរយូរប៉ុណ្ណា?**

អ្នកវិទ្យាសាស្រ្ដមិនទាន់ដឹងនៅឡើយទេ។ វាអាចនឹងជាពីរបីឆ្នាំ។ បើសិនការនេះដូច្នេះមែន មនុស្សអាចនឹងត្រូវការវ៉ាក់សាំងរៀងរាល់ឆ្នាំ ដូចបានធ្វើជាមួយនឹងគ្រុនផ្ដាសាយធំដែរ។

**ខ្ញុំបានកើត COVID-19 រួចហើយ។ តើខ្ញុំនៅតែត្រូវការវ៉ាក់សាំងឬទេ?**

ត្រូវការ។ អ្នកអាចកើតមាន COVID-19 ជាលើកទីពីរ។ បើសិនអ្នកត្រូវបានព្យាបាល ជាមួយនឹងអង្គបដិបក្ខប្រាណ ឬទឹកផ្លាស្មា អ្នកគួរតែរង់ចាំ 90 ថ្ងៃ មុននឹងទទួលវ៉ាក់សាំង។

**ហានិភ័យរបស់ខ្ញុំមកពីវ៉ាក់សាំង គឺធំធេងជាងហានិភ័យរបស់ខ្ញុំ នៃការឈឺថ្កាត់ខ្លាំង ឬការស្លាប់ដោយសារ COVID។**

ការពិត មិនយល់ស្របទេ។ មនុស្សរាប់លាននាក់ នៅក្នុងសហរដ្ឋ បានទទួលវ៉ាក់សាំងរួចហើយ។ មានមួយចំនួនដ៏តូចខ្លាំងណាស់ ដែលមានប្រតិកម្ម។ គ្មានអ្នកណាម្នាក់ បានស្លាប់ដោយសារ​វាឡើយ។ ដោយប្រៀបធៀបការនោះ ទៅនឹងប្រជាជនអាមេរិកាំងស្ទើរតែកន្លះលាននាក់ ដែលបាន ស្លាប់ដោយសារ COVID-19 រួចហើយ។

**តើវ៉ាក់សាំង បានពិសោធលើមនុស្សដូចខ្ញុំឬទេ?**

វ៉ាក់សាំង Moderna បានពិសោធលើមនុស្ស 30,000 នាក់។ វ៉ាក់សាំង Pfizer បានពិសោធលើ មនុស្ស 37,000 នាក់។ ការសិក្សាក៏បានចែកស្មើៗគ្នា រវាងបុរស និងស្រ្ដី។ មនុស្សប្រហែល 3000 នៅក្នុងការសិក្សាទាំងពីរ គឺសាសន៍អាស៊ី។ ស្ទើរតែពាក់កណ្ដាលនៃមនុស្ស នៅក្នុងការសាកថ្នាំ Pfizer មានលក្ខណៈជំងឺ ដូចជា ធាត់ពេក ជំងឺទឹកនោមផ្អែម ឬជំងឺបេះដូង។

ខ្ញុំកំពុងតែព្យាយាមឲ្យមានកូន មានគភ៌ ឬបំបៅកូន។ តើខ្ញុំគួរតែទទួលវ៉ាក់សាំង COVID-19 ឬទេ?

ការទទួលវ៉ាក់សាំង មិនបានធ្វើឲ្យស្រ្ដីពុំអាចមានគភ៌ទេ។ អ្នកវិទ្យាសាស្រ្ដ នៅតែមិនបានដឹងច្រើននៅ ឡើយ អំពីការមានគភ៌ ឬការបំបៅកូន និងវ៉ាក់សាំងទេ។ ប៉ុន្ដែស្រ្ដីមានគភ៌ អាចឈឺថ្កាត់ធ្ងន់ធ្ងរណាស់ ជាមួយ COVID-19។ បើសិនអ្នកមានគភ៌ ឬបំបៅកូន ត្រូវពិគ្រោះជាមួយ អ្នកផ្ដល់ការថែទាំសុខភាព របស់អ្នក អំពីអ្វីៗដែលល្អបំផុត សំរាប់អ្នក និងកូនង៉ែតរបស់អ្នក។

តើ COVID-19 មានសុវត្ថិភាព សំរាប់មនុស្សដែលមានលក្ខណៈសុខភាពខ្លះ ឬដែលលេបថ្នាំឬទេ?

វ៉ាក់សាំង គឺមានសុវត្ថិភាព សំរាប់មនុស្សដែលមានលក្ខណៈសុខភាពខ្លះ ឬដែលលេបថ្នាំ។ វាអាចនឹង ពុំមានប្រសិទ្ធិភាពល្អទេ បើសិនអ្នកមានបញ្ហាប្រព័ន្ធស៊ាំរោគ ឬសរសៃប្រសាទ។ វាក៏អាចនឹងពុំមាន ប្រសិទ្ធិភាពល្អដែរ បើសិនអ្នកលេបថ្នាំស្ទើរ៉យ ឬឱសថផ្សេងទៀត សំរាប់ការរលាក។ ពិគ្រោះជាមួយ អ្នកផ្ដល់ការថែទាំសុខភាពរបស់អ្នក អំពីអ្វីដែលត្រឹមត្រូវសំរាប់អ្នក។

តើវ៉ាក់សាំងពីរដូស្ស ការពារអ្នកពី COVID-19 រហ័សប៉ុណ្ណា?

បន្ទាប់ពីដូស្សទាំងពីរមក ខ្លួនរបស់មនុស្សភាគច្រើន អាចសំឡាប់វីរុស COVID-19 បាន។ ប៉ុន្ដែ អ្នកវិទ្យាសាស្រ្ដមិនប្រាកដទេ បើសិនអ្នកនៅតែអាចចំឡង COVID-19 ទៅមនុស្ស ផ្សេងៗ—សូម្បីតែ បើអ្នកមិនឈឺថ្កាត់ក៏ដោយ។ ដូច្នេះហើយ អ្នកគួរតែធ្វើតាមវិន័យ អំពីរបៀប ឲ្យបានសុខសប្បាយ អំឡុង ពេលនៃជំងឺរាតត្បាត។

តើវ៉ាក់សាំង COVID-19 មានសុវត្ថិភាព សំរាប់មនុស្សដែលមានលក្ខណៈសុខភាពខ្លះ ឬដែលលេបថ្នាំឬទេ?

វ៉ាក់សាំង គឺមានសុវត្ថិភាព សំរាប់មនុស្សដែលមានលក្ខណៈសុខភាពខ្លះ ឬដែលលេបថ្នាំ។ វាអាចនឹង ពុំមានប្រសិទ្ធិភាពល្អទេ បើសិនអ្នកមានបញ្ហាប្រព័ន្ធស៊ាំរោគ ឬសរសៃប្រសាទ។ វាក៏អាចនឹងពុំមាន ប្រសិទ្ធិភាពល្អដែរ បើសិនអ្នកលេបថ្នាំស្ទើរ៉យ ឬឱសថផ្សេងទៀត សំរាប់ការរលាក។ ពិគ្រោះជាមួយ អ្នកផ្ដល់ការថែទាំសុខភាពរបស់អ្នក អំពីអ្វីៗដែលត្រឹមត្រូវសំរាប់អ្នក។

តើខ្ញុំអាចកើតជំងឺ COVID-19 សូម្បីតែបន្ទាប់ពីទទួលវ៉ាក់សាំងឬទេ?

បើសិនអ្នកបានឆ្លងរោគ នៅមុនពេលអ្នកបានចាក់វ៉ាក់សាំង អ្នកនៅតែអាចកើតជំងឺ COVID-19—ព្រម ទាំងចំឡងវា ទៅមនុស្សផ្សេងៗផង។

តើក្មេងៗអាចទទួលវ៉ាក់សាំងឬទេ?

មិនទាន់នៅឡើយទេ។ ក្មេងៗនឹងទទួលវ៉ាក់សាំងនៅពេលក្រោយទៀត។ ឥឡូវនេះ ក្រុមហ៊ុនឱសថ កំពុងតែសិក្សាទៅលើក្មេងៗ ហើយនឹងបានដឹងនៅរដូវក្ដៅ ថាតើគេមានប្រតិកម្មយ៉ាងណា ចំពោះ វ៉ាក់សាំង។ មនុស្សក្មេងៗអាយុ 16 ឆ្នាំ ឬចាស់ជាង ដែលមានលក្ខណៈសុខភាពខ្លះ ឬជាអ្នកធ្វើការ ចាំបាច់ អាចទទួលវ៉ាក់សាំងបានឆាប់ជាង។

តើវ៉ាក់សាំង ការពារប្រឆាំងនឹងពូជវីរុស COVID-19 ថ្មីឬទេ?

វាឆាប់ពេកដើម្បីដឹងពីការនេះ។ ប៉ុន្ដែក្នុងករណីនេះ បើសិន ក្រុមហ៊ុនឱសថកំពុងតែរកមើល របៀបបង្កើត ថ្នាំចាក់បន្ថែម សំរាប់មនុស្សដែលបានចាក់វ៉ាក់សាំងរួចហើយ និងការដូរវ៉ាក់សាំង ប្រយោជន៍ដើម្បីឲ្យវា សំឡាប់ពូជវីរុសថ្មីដែរ។

ចុះបើសិនខ្ញុំបានខាន ជួបតាមការណាត់ជួបរបស់ខ្ញុំ សំរាប់ដូស្សទីពីរនៃវ៉ាក់សាំង?

នោះមិនជាថ្វីទេ។ ធ្វើណាត់ជួបមួយទៀត យ៉ាងឆាប់រហ័សបំផុត ដែលពេញចិត្ដគឺក្នុងពេល 6 អាទិត្យ នៃដូស្សទីមួយរបស់អ្នក។ ប៉ុន្ដែសូម្បីតែបើការនោះមិនកើតឡើងក៏ដោយ អ្នកគួរតែទទួលដូស្សទីពីរ របស់អ្នកដដែល។